අතීතයේ සිටම සිංහල සහ දෙමළ ජනතාව, බක් මහේ උදාවන අලුත් අවුරුද්ද සැමරුවේ නෑදෑ හිතවතුන් පිරිවරාගෙන, චාරිත්‍ර - වාරිත්‍ර, ජ්‍යොතිෂ නැකැත් මුල් කරගනිමින්.නමුත් පසුගිය වසරේ සිංහල දෙමල අලුත් අවුරුද්ද නිසි ලෙස සැමරීමට මෙරට ජනතාවට අවස්ථාව උදා වූයේ නැහැ.ඒ කොඩිව් 19 වසංගතය රට තුළ ව්‍යාප්තවී තිබූ පසුබිමක සමාජ දුරස්ථභාවය පවත්වා ගතයුතු නිසයි.නමුත් මෙවරත් සිංහල - දෙමළ අලුත් අවුරුද්ද සෞඛ්‍ය මාර්ගෝපදේශ අනුව සැමරීමට ලක්වාසීන්ට අවස්ථාව උදා වී තිබෙනවා.කෙසේ වෙතත් කොළඹ ප්‍රදේශ රැසක ජනතාව අද මෙලෙස වෙළදසැල් වලට එක් රොක් වී සිටියා.මේ අතර කොවිඩ් වසංගතයත් සමඟ කඩාවැටුණු රතිඤ්ඤා සහ ගිනි කෙළි කර්මාන්තයේ වර්ධනයක් මෙවර සිංහල, දෙමළ අලුත් අවුරුදු සමයේ පෙන්නුම්කරන බව ගිනිකෙළි ව්‍යාපාරිකයන් සහ නිෂ්පාදකයින් පෙන්වා දෙනවා.උත්සව සමය හේතුවෙන් මෙම දින කිහිපයේ වෙළෙදසැල් ආශ්‍රිතව සිදු කරන වැටලීම් ප්‍රමාණය වැඩි කර ඇති බව පාරිභෝගික සේවා අධිකාරිය සඳහන් කළා.අදත් කොළඹ සිට අලුත් අවුරුදු නිවාඩුවට ගම්බිම් බලා යන ජනතාව ප්‍රධාන බස් නැවතුම්පොළවලට සහ දුම්රිය ස්ථානවලට පැමිණ සිටියා.මේ අතර හෙට දිනය රජයේ නිවාඩු දිනයක් වුවද රාජ්‍ය පරිපාලන අමාත්‍යාංශයේ ලේකම්වවරයා සඳහන් කළේ හෙට දිනය බැංකු නිවාඩු දිනයක් නොවන බවයි ඒ අනුව ජනතාවගේ ගණුදෙනු සහ අවශ්‍යතා සඳහා හෙට දිනයේත් සියලු රාජ්‍ය හා පෞද්ගලික බැංකු ශාඛා විවෘතව තැබෙනු ඇති.